text: O kaitiraan no Cieko itiraay i sasifo’an no Yoropa, o finacadan ira ko Cieko tamdaw, Rosiya tamdaw, Yienan tamdaw, Toic tamdaw,marecep no ponka no Rosiya, Sasifo’an no Saka’etipay Yoropa ato ikoray to no kyosanto a ponka, orasaka, ‘adihay ko kasasiromaroma no ponka itini. I Sakatosan-Lalood caay ka pitoker a milood, orasaka ma’osaw ko ‘adihayay a nalacolan no to’as., imatini ira ko 14 nalacolan no ponka mitokian i mipa’adingay to tadamaanay a dafong no to’as a sa’op no Linheko UNESCO,[23] o tatapangan a tokay no Cieko Polako o cecay no tadamaanay a kaitiraan no ponka no Yoropa, itini i rikisi no tamdaw ira ko tadamaanay citanengay a romadiway, Nitiliday, tahanini ma’osaw ho ko nikafangsis no ponka.